CELEX: 32013D0450
Language: sk
Date: 2013-07-22 00:00:00
Title: Rozhodnutie Rady 2013/450/SZBP z  22. júla 2013 o podpise a uzavretí Dohody medzi Európskou úniou a Nigerskou republikou o štatúte misie Európskej únie SBOP v Nigeri (EUCAP Sahel Niger)

11.9.2013   
            
            
               SK
            
            
               Úradný vestník Európskej únie
            
            
               L 242/1
            
         ROZHODNUTIE RADY 2013/450/SZBP
   z 22. júla 2013
   o podpise a uzavretí Dohody medzi Európskou úniou a Nigerskou republikou o štatúte misie Európskej únie SBOP v Nigeri (EUCAP Sahel Niger)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:
   
               (1)
            
            
               Predseda vlády Nigerskej republiky zaslal 1. júna 2012 vysokej predstaviteľke Únie pre zahraničné veci a bezpečnostnú politiku (ďalej len „VP“) pozývací list, ktorým povoľuje nasadenie misie Európskej únie v rámci SBOP v Nigeri (EUCAP Sahel Niger) a poskytuje výsady a imunity s cieľom zabezpečiť účinné vykonávanie misie, a to na jednostrannom základe a pokým sa neuzavrie podrobná dohoda medzi Európskou úniou a Nigerskou republikou o právnom štatúte misie a jej personálu.
            
         
               (2)
            
            
               Rada 16. júla 2012 prijala rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (1).
            
         
               (3)
            
            
               V článku 8 rozhodnutia 2012/392/SZBP sa ustanovuje, že štatút misie EUCAP Sahel Niger a jej personálu podľa potreby vrátane výsad, imunít a ďalších záruk potrebných na vykonávanie a plynulý priebeh misie EUCAP Sahel Niger je predmetom dohody uzavretej podľa článku 37 Zmluvy o Európskej únii (Zmluva o EÚ) a v súlade s postupom ustanoveným v článku 218 Zmluvy o fungovaní Európskej únie.
            
         
               (4)
            
            
               Po prijatí rozhodnutia Rady z 26. júla 2012, ktorým sa povoľuje otvorenie rokovaní, VP v súlade s článkom 37 ZEÚ dojednala dohodu medzi Európskou úniou a Nigerskou republikou o štatúte misie Európskej únie SBOP v Nigeri (EUCAP Sahel Niger) („ďalej len dohoda“).
            
         
               (5)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Nigerskou republikou o štatúte misie Európskej únie v rámci SBOP v Nigeri (EUCAP Sahel Niger).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 22. júla 2013
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 187, 17.7.2012, s. 48.